PROJEKT: HOVORME O JEDLE
TÉMA: ZDRAVÝ AKTÍVNY ŽIVOTNÝ ŠTÝL
Metodický list

	Cieľ, zameranie aktivity
	Cieľom aktivity bolo oboznámiť žiakov o štruktúre potravinovej pyramídy.
Na základe informácií získaných z výkladu a z pracovných listov žiaci vedia rozoznať zdravé a nezdravé potraviny aj v každodennom styku s nimi. 
Poznajú dôležitosť jednotlivých zložiek stravy a ich vplyv na naše zdravie.


	Vyučovací predmet
	8. ročník

biológia


	Pomôcky
	pracovné listy

plagát potravinovej pyramídy
obrázky potravín
ukážky zdravých a nezdravých potravín ako pomôcky praktického charakteru


	Príprava
	Pri realizovaní zadanej aktivity boli vyžadované len všeobecné vedomosti o zdravej výžive.



	Postup
	V úvode k projektu „Hovorme o jedle“ boli žiakom poskytnuté základné informácie o štruktúre potravinovej pyramídy. 

Následne boli žiaci počas práce rozdelení do dvoch skupín. 
Prvá skupina (8 žiakov) sa venovala tvorbe plagátu potravinovej pyramídy. Pri svojej práci použili výstrižky s obrázkami, ktoré prilepili na správne poschodie pyramídy. 
Druhá skupina (8 žiakov) pracovala v dvoch menších skupinách s pracovnými listami. V rámci tejto aktivity taktiež diskutovali o otázkach zdravej výživy.
V záverečnej časti projektu žiaci prezentovali potraviny, rozdelili ich na zdravé a nezdravé, hovorili o ich hodnote a vplyve na naše zdravie.



	Zhrnutie
	Žiaci sa na teoretickej úrovni dozvedeli o potravinovej pyramíde s jej 4 poschodiami. 
Aktivita bola spojená aj s praktickou časťou, a to prezentáciou a ochutnávkou zdravých jedál (ovocie, orechy, viaczrnné pečivo), ktorá bola pripravená v spolupráci so žiakmi.
Žiaci sa témou oboznámili prakticky, skrze svoju vlastnú tvorivú činnosť a ochutnávku potravín, preto budú ich vedomosti o danej téme trvácnejšie.
Cieľ zadanej aktivity bol splnený.


